1ste eeu n.C.
414,87 vk km
1 714 142
4 132/vk km
2 419 000
-1,4 / 19,9 °C
Wene of Wenen (Duits: Wien, Beiers: Wean) is die hoofstad van Oostenryk en vorm tegelykertyd een van die nege federale state (Bundesland Wien) van dié land. Met 'n bevolking van ongeveer 1,6 milljoen is Wene die grootste stad en kulturele en politieke sentrum van Oostenryk. Dit is na Berlyn en Hamburg ook die derde grootste Duitssprekende stad in Europa.
Die stad is geleë aan beide kante van die Donau en is 40 kilometer van die Oostenryk-Slowaakse grens en 50 km van die Slowaakse hoofstad, Bratislava. Wene word omring deur die Oostenrykse deelstaat Neder-Oostenryk. Dit is een van die mees bekende stede in Europa en neem 'n prominente plek in die geskiedenis van die Westerse beskawing, wêreldkultuur en -geskiedenis in. Die historiese stadskern is deur UNESCO in 2001 as wêrelderfenisgebied gelys.
Wene spog met talle statige geboue uit die Romeins-Duitse en Oostenryks-Hongaarse Keisertyd. Die veelsydige kulturele lewe en sy reputasie as die wêreldhoofstad van die musiek, wat deur beroemde klassieke komponiste soos Beethoven, Mozart en Strauss gevestig is, maak van Wene 'n eersterangse internasionale toeristebestemming.
Die hoofstad Wene is met 'n oppervlak van 414,65 vierkante kilometer die kleinste deelstaat van Oostenryk. Dit is ook die enigste, wat nie aan 'n ander Europese land grens nie.
Danksy die gunstige ligging ontwikkel Wene tot een van die beduidendste en grootste stede van Middel-Europa. Wene lê in die noord-weste van die Weense Bekken, tussen die noord-oostelike uitlopers van die Alpe, by die kruispunt van belangrike handelsroetes in wes-oostelike en noord-suidelike rigting. Aangesien die Donau in die Weense Bekken oor 'n groot wydte strek, kon die rivier hier maaklik o